b'\n_START_ARTICLE_\nKlinocojzit\n_START_SECTION_\nPosebne lastnosti\n_START_PARAGRAPH_\nRazlika med klinocojzitom in zelo podobnim epidotom (Ca\xe2\x82\x82Al\xe2\x82\x82Fe(SiO\xe2\x82\x84)\xe2\x82\x83(OH)) je opazna v opti\xc4\x8dnih lastnostih tankih rezin pod polarizacijskim mikroskopom. Klinocojzit ne vsebuje Fe\xc2\xb3\xe2\x81\xba ioniov in ima manj\xc5\xa1i lomni koli\xc4\x8dnik kot epidot. Njegova opti\xc4\x8dna orientacija je dvoosna pozitivna, medtem ko je orientacija epidota dvoosna negativna. Razliko med klinocojzitom in kemijsko identi\xc4\x8dnim ortorombskim cojzitom se lahko ugotovi iz ekstinkcije.\n_START_SECTION_\nNahajali\xc5\xa1\xc4\x8da\n_START_PARAGRAPH_\nKlinocojzit se pojavlja predvsem v metamorfnih kamninah, najpogosteje v zelenih skrilavcih in amfibolitskih facijih. Sekundarni klinocojzit je nastal s hidrotermalnim preperevanjem plagioklaza v magmatskih kamninah. Pogosti spremljajo\xc4\x8di minerali so epidot, razni kloriti, prehnit, albit, kremen in kalcit, redko tudi biotit, stilpnomelan, pumpeliit in razni granati._NEWLINE_Najbolj znana nahajali\xc5\xa1\xc4\x8da klinocojzita so v \xc5\xa0vici, Avstriji, Mehiki, Kaliforniji, na Madagaskarju in v Novozelandskih Alpah._NEWLINE_V Sloveniji so klinocojzit na\xc5\xa1li na Pohorju pri Visolah nad Slovensko Bistrico.'